Mamma stuur vir Mila en Pappa winkel toe om melk te gaan koop. Wat gewoonlik 'n vervelige en voorspelbare uitstappie is, word 'n onvergeetlike avontuur. Hulle ry op 'n eenhoring, vlieg in 'n ruimtetuig, koop kos vir Mila se troeteldraak en kom soos wafferse superhelde tot die redding toe 'n reuse-toring blikkieskos amper omval. Daar is net een probleem - hulle het sowaar die melk vergeet!